text: Savede mand i hovedet med motorsav
  15 december 2010 kl. 13.39
  Politiet har anholdt to mænd i Horsens. De er mistænkt for at have savet en mand i armen og hovedet med en motorsav.
  Overfaldet på en mand fra Brædstrup på 33 år skete på Islandsvej i Horsens natten til torsdag i sidste uge.
  Han har fået omfattende kvæstelser, og han blev opereret hele natten efter drabsforsøget, oplyser Horsens Folkeblad.
  Politiet kender endnu ikke motivet til overfaldet.
  De to anholdte er 28 og 31 år.
  Muligvis er medskyldige på fri fod.
  